stanford-oval/wikipedia huggingface dataset:
אדריכלות מוגולית
היסטוריה > תקופת אכבר > קבר הומאיון

קבר הומאיון הוא דוגמה נוספת לאדריכלות מוגולית מובהקת. מתחם הקבר משלב את אדריכלות הבניין המוגולית עם אדריכלות הנוף של גני הצ'אר באאה. את מבנה הקבר בנה אכבר כמאוזולאום לזכר אביו הומאיון. בניית הקבר הושלמה ב-1571 וערכה כתשע שנים. ניכרים במבנה המאפיינים האדריכליים המוגולים – מבנה הקבר שוכן במרכז, בנוי בצורה סימטרית מושלמת, עטור צריחי מינרט וכיפות דמויות פקעת, וסביבו גני הצ'אר באאה המחולקים באופן סימטרי על ידי תעלות מים. גנים אלו, שנועדו לשקף עיקרון של שלמות, מתוכננים בקפידה ובתבנית סימטרית, ונועדו ליצור בבואת גן עדן בה שוכנים השליטים לאחר מותם. בשני צדי המאוזולאום תעלות מים היוצרות אשליה של הופעה והיעלמות. מראה זה נועד להעלות בצופה פסוקים מהקוראן המתארים נהרות שזורמים מתחת לגנים של גן העדן. קבר הומאיון, על מבנהו וגניו, הפך למודל לחיקוי ולסטנדרט לבניית מבני קבר של שליטים מוגולים, ובמקרים מסוימים אף של האצולה הגבוהה גם כן. בהמשך אף שימש השראה לבניית הטאג' מאהל.
היסטוריה > תקופת גַ'אהנְגִיר (Jahangir)

התפיסה הרווחת גורסת כי תקופת שלטונו של ג'אהנגיר, שערכה כ-22 שנה (1605–1627), הייתה דלה בבניה ובהתפתחות ארכיטקטונית עקב התמקדותו של ג'האנגיר באומנות הציור. אולם, בספר זיכרונותיו מעיד ג'האנגיר מספר פעמים רב יותר על התלהבותו מארכיטקטורה מאשר על תשוקתו לאומנות הציור. תקופת שלטונו התאפיינה ביציבות וביטחון, ואצילים קיבלו עידוד מהמדינה לפתח ערים, לבנות פונדקי ציד ודרכים מפוארים, גנים ומקדשים כעדויות לפריחתה ושגשוגה של האימפריה. עם זאת, ניתן דגש קטן יותר על מבני דת. תחת שלטונו נראה כי חלה בשלות בסגנון האדריכלות המוגולית, שבשלב זה התגבש והתעצב לכדי עקרונות מגובשים. בדומה לאכבר אביו, השתמש ג'האנגיר בארכיטקטורה ומפעלי בנייה כדי לשוות לשליט מעמד אלוהי למחצה. דוגמאות לכך ניתן לראות במבנה הקאלה בורג' (Kala Burj) שבמבצר לאהור (Lahore Fort). בדומה לסבו, באבור, שם ג'האנגיר דגש רב גם על הסביבה בה ממוקם המבנה, ולא רק על תכנון המבנה עצמו. כך מבנה כמו צ'סמאי נור (Chesma-i Nur) אינו מרשים מבחינה ארכיטקטונית כלל, אך מיקומו מרהיב עין.
ניתן לזהות בסגנון הבנייה של ג'האנגיר אלמנטים אדריכליים רבים ששורשיהם במורשת אביו אכבר. יחד עם זאת, ניתן לזהות תשומת לב רבה יותר לסוג ציפוי המבנים. שיש לבן, שנהוג היה להשתמש בו רק עבור מבני קבורה ומקדשים, הפך פופולרי גם בקרב ארמונות. התהודה לה זכה השיש הלבן תחת שלטונו של ג'האנגיר מהווה את הפלטפורמה עבור תפיסתו האדריכלית של יורשו, שאה ג'האן, אשר מאופיין בשימוש בציפוי זה עבור בנייתו המונומנטלית. גם אשתו של ג'האנגיר, נור ג'אן, הייתה בעלת השפעה רבה על התפתחות האדריכלות תחת שלטונו. היא בנתה פונדקים, גנים ומבני קבורה מפוארים, ועשתה גם היא שימוש בציפוי השיש הלבן שהלך ותפס תהודה רבה בכל תחומי הבנייה המוגולית.
ג'האנגיר עודד תנופת בנייה בקרב האצולה ותגמל בקידום ובמשרות את העוסקים במלאכה. בעוד בתקופת אכבר ארכיטקטורה ייצגה את העוצמה מוגולית, בזמן ג'האנגיר היא היוותה סמל לנוכחות יציבה באזור, שימשה באופן פרקטי את האוכלוסייה המקומית ועודדה מסחר ברחבי האימפריה.
היסטוריה > תקופת שאה ג'האן

תקופת מלכותו של שאה ג'האן (1592–1666) ערכה כשלושים שנה ונודעת כתור הזהב של האימפריה המוגולית ושל האדריכלות המוגולית בפרט. שאה ג'האן, אשר ידוע יותר מכל בבנייה המונומנטלית של הטאג' מהאל, נזכר כפטרון הגדול בהיסטוריה שקם לאדריכלות המוגולית. תחת שלטונו חלה תנופת בנייה אדירה ואדריכלות קיבלה מקום גבוהה בסדר העדיפות השלטוני. סכומי כסף כבירים הושקעו בתחום זה ומעורבותו הפעילה בתכנון ובבנייה הייתה גדולה בהרבה מקודמיו. השיש הלבן, בעל המראה הבוהק והמלוטש המאפיין את סגנונו של שאה ג'האן, הפך בהדרגה לסגנון המזוהה כיום כהודי-קלאסי. בתקופתו הגיעו לשיא פריחתם ושגשוגם עקרונות האדריכלות המוגולית. גולת הכותרת של מפעלו הוא הטאג' מאהל, שנבנה כמאוזולאום עבור אשתו האהובה ארג'ומנד באנו בגום הידועה כמומטאז מהאל (Mumtaz Mahal). מבנה זה, אשר עקרונות עיצובו נעוצים במבנה הקבר של הומאיון, מביאים לכדי שיא את סגנון האדריכלי המוגולי, המבטא את רעיון גן העדן. גם המצודה האדומה בדלהי, שבנייתה ערכה כתשע שנים, משמשת כדוגמה מייצגת לחזון האדריכלי של שאה ג'האן. ניכר במצודה שימושו הבולט בשיש לבן, ותכנונה הארכיטקטוני מייצג את תפיסת המלכות של שאה ג'האן כפי שבאה לידי ביטוי באדריכלות תחת שלטונו.
יותר מכל שליט אחר, שאה ג'האן השתמש באדריכלות כדי לרומם את תהילתו של השליט ולהציגו כבעל נופך אלוהי. הוא הגדיל לעשות ואימץ מוטיבים מערביים וסממנים הודיים מקוריים, שילב אותם בעיצוב המוגולי והעניק להם מראה מלכותי. בנוסף, הוא הרחיב את היקפי הבנייה של מבני דת ומסגדים ובכך ניכס לעצמו דמות של מרומם האסלאם הפועל תחת חסדיו של האל. גם בתחום אדריכלות הנוף – גני הצ'אר באג, חלה פריחה תחת שלטונו. גני שאלימאר המפורסמים, לדוגמה, המייצגים את האהבה המוגולית לסדר וארגון מופתי של הטבע, מבטאים את חיבתו הרבה של שאה ג'האן לתחום זה. גנים אלו, אשר ממוקמים בקשמיר ובלאהור שבפקיסטן, מושכים עד היום מבקרים רבים ומהווים דוגמה לאדריכלות מוגולית בשיאה.
היסטוריה > תקופת אוּרַנְגְזֶב (Aurangzeb)

שלטונו של אורנגזב (1658–1707), יורשו של שאה ג'האן, מאופיין בדעיכת האימפריה. יציבותה של האימפריה התערערה ואורנגזב נאלץ להשקיע את רוב מרצו ומשאביו בלחימה ובפלגנות פוליטית שאיימו על שלטונו. כפועל יוצא, תפסה האדריכלות מקום משני ומקומה בסדר עדיפות שלטוני גבוה ירדה באופן משמעותי. תחת אורנגזב וממשיכיו, מקומו של השליט כפטרון האדריכלות השתנה בצורה ניכרת, ומושכות ההובלה בתחום זה עברו לידי האצולה, שהיקפי בנייתה היו חסרי תקדים ביחס לאלו שהיו נהוגים תחת השליטים הקודמים. עם זאת, כיוון שנעדרה הסמכות האדריכלית, שיקפה בנייתם את סגנונו של הפטרון הקודם – שאה ג'האן. עם זאת, ניתן לזהות המשך בנייה בממדים קטנים יותר, בייחוד של מבני דת. בנייה זו מאופיינת בהתארכות לגובה ונעדרת סממנים המקנים לשליט דמות בעלת מאפיינים אלוהיים. כמו כן, הופחת השימוש בשיש היקר וחל מעבר לאבן ולטיח. בנוסף, סממנים אדריכליים שהיו נהוגים רק בקרב מבני השליט החלו להימצא גם בקרב מבני האצולה אשר ניכסה אותם לעצמה.
לקריאה נוספת

Dadlani, Chanchal B., From Stone to Paper: Architecture as History in the Late Mughal Empire, Yale University Press, 2019. מסת"ב 978-0300233179
You're My Best Friend (שיר של דן ויליאמס)

You're My Best Friend הוא סינגל שהוקלט על ידי הזמר האמריקאי דן ויליאמס. השיר יצא לאור ב- אפריל 1975, על ידי חברות התקליטים ABC רקורדס ודוט רקורדס, כסינגל הראשון מתוך אלבום האולפן You're My Best Friend.
השיר היה הלהיט השני של ויליאמס שהגיע למקום ראשון במצעד שירי הקאנטרי בבילבורד. מאז הוא הפך לאחד משיריו הגדולים של וויליאמס, והגיע גם למקום ה-35 במצעד הסינגלים הבריטי.
מיקומי שיא

|   ‏‏‏  מצעדים ודירוגים (1975)> מדינה |   ‏‏‏  מצעדים ודירוגים (1975)> מצעד |   ‏‏‏  מצעדים ודירוגים (1975)> מיקום שיא |   ‏‏‏  מצעדים ודירוגים (1975)>  |
| --- | --- | --- | --- |
|  אוסטרליה | מצעד הסינגלים האוסטרלי | 50 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 1 |  |
|  דרום אפריקה | אנטרטיינמנט מוניטורינג אפריקה | 4 |  |
|  הממלכה המאוחדת | מצעד הסינגלים הבריטי | 35 |  |
הערות שוליים

↑  Whitburn, Joel (2004). The Billboard Book Of Top 40 Country Hits: 1944-2006, Second edition. Record Research. p. 385.
↑  "UK Charts history: Don Williams". Official Charts Company. Retrieved September 8, 2017
| --- | --- |
בקרת זהויות :  MusicBrainz work: 760e0bfe-2c22-427f-b2c2-cb28439c31ad
אדן בקה

| --- | --- |
אין תמונה חופשית
 לידה:  20 במאי 1883 קומארנו, האימפריה האוסטרו-הונגרית 
 פטירה:  10 באפריל 1964 (בגיל 80) בודפשט, הרפובליקה העממית ההונגרית 
 שם לידה:  Berger Ödön 
 ענף מדעי:  בלשנות 
 מקום קבורה:  בית הקברות פרקשרטי בבודפשט 
 מקום לימודים:  Reformated church and college in Komárno (העשור של 1890)  Grammar School of Reformed College (העשור של 1890)  אוניברסיטת אטווש לוראנד (1906) 
 פרסים והוקרה:  עיטור הדגל האדום של העמל (1958)  פרס קושוט (1960) 
 צאצאים:  דנש בקה, Anna Simonovits 
 
אדן בקה, (במקור עד שנת 1900 ברגר, בהונגרית: Beke Ödön, קומארום, 20 במאי 1883 – בודפשט, 10 באפריל 1964) היה בלשן הונגרי-יהודי, מומחה לשפות פינו-אוגריות, פרופסור, חבר מן המנין באקדמיה ההונגרית למדעים. התוצאות המשמעותיות ביותר בעבודתו בשפות הפינו-אוגריות הן מהדורות הטקסט של שפת המארי (אנ') ואוספי שירה עממיים שנאספו בעבודת שטח. הוא אביו של דנש בקה (1911–1962) מהנדס כימיה, כימאי זוכה פרס קושוט (הפרס המקביל בהונגריה לפרס ישראל).
קורות חיים

בקה נולד במשפחה יהודית כבנם של הרמן (ארמין) ברגר, סוחר עצים, והרמינה קוהן (כהן). את לימודיו התיכוניים סיים בגימנסיה הקלוויניסטית בקומרום ולאחר מכן בעיר פאפה. את תואר הדוקטורט במדעי הרוח קיבל באוניברסיטת בודפשט בשנת 1905, אותו השלים בשנת 1906 עם תעודת הוראה בשפה ההונגרית ובלטינית. משנת 1906 לימד כמורה מחליף בבית הספר התיכון הממלכתי בבודפשט ברובע 8 ולאחר מכן משנת 1909 כבר במשרת מורה בגימנסיה הממלכתית הראשית בסיביו (אז הונגריה). הוא חזר לבודפשט בשנת 1910 ועד 1919 היה מורה בתיכון המלכותי ההונגרי הראשי ברובע 6. בשנת 1910 נשא לאישה את שרולטה לוסטיג, מורה בבית ספר בחטיבת הביניים.
בתקופת הרפובליקה הסובייטית ההונגרית, בין מרץ ליולי 1919, היה מרצה בפועל בבלשנות פינו-אוגרית באוניברסיטת בודפשט. לאחר נפילת הרפובליקה הסובייטית, בשנת 1920 הוא הודח מתפקיד ההוראה שלו בתואנה שמונה על ידי ממשלת השמאל של הרפובליקה. הוא עבר לווינה ולא חזר להונגריה עד 1923. בין השנים 1926 עד 1947 לימד בגימנסיה לבנים של הקהילה היהודית בבודפשט – שהיה ידוע יותר בכינויו הגימנסיה היהודית.
בשנת 1948 קיבל משרת מרצה באוניברסיטת אטווש לוראנד, ומשנת 1949 לימד בתואר מרצה בכיר את השפות של הוולגה ולשונות פרמיות במחלקה הפינו-אוגרית. בין השנים 1953–1962 היה ראש החוג כפרופסור, של המחלקה הפינו-אוגרית השנייה.
יצירתו

בשלבים המוקדמים של הקריירה שלו, בנוסף לעבודת ההוראה שלו, עסק מחקר ניבי לשון. בשנות מלחמת העולם הראשונה עסק מטעם האקדמיה ההונגרית למדעים והאגודה המזרח-אסייתית באיסוף שירה עממית של שפת המארי (צ'רמיס) בקרב השבויים רוסים במחנה השבויים באזור אסטרגום. עבודת איסוף זו הוכיחה את עצמה כנקודת מפנה בקריירה שלו וגרמה לבסוף להתמחותו בשפות הפינו-אוגריות.
התוצאות המשמעותיות ביותר של יצירתו קשורות למחקר התיאורי של שפת המארי, ובהקשר רחב יותר, למחקר פונולוגי, מורפולוגי ותחבירי של השפות הפינו-אוגריות. בנוסף, קשורים לשמו פרסומים הקשורים לאטימולוגיה – בעיקר מקור שמות בעלי חיים וצמחים בהונגריה. הוא עסק גם בפולקלור ההונגרי ובסיפורי עם.
בקה היה אחד המחברים הקבועים של כתב העת "משמר השפה ההונגרית". לאחר מלחמת העולם השנייה מילא תפקיד משמעותי בהפעלתו מחדש של כתב העת, בו היה גם העורך בין השנים 1946–1953.
חברויות והוקרה

בשנת 1945 נבחר לחבר נספח של האקדמיה ההונגרית למדעים
בשנת 1958 לחבר מן המניין באקדמיה ההונגרית למדעים
בשנת 1913 "האגודה הפינו-אוגרית" שבסיסה בהלסינקי בחרה בו כחבר חיצוני
בשנת 1958 חבר כבוד ב"האגודה הפינו-אוגרית"
משנת 1938 חבר נספח ב"אגודת המלומדים האסטונית"
בשנת 1948 פרס מיקלוש רוואי על הישגיו בתחום הבלשנות
בשנת 1960 הדרגה השנייה של פרס קושוט כהוקרה על יצירתו הפינית-אוגרית.
בעל הדרגה החמישית של מסדר הכבוד של הרפובליקה העממית ההונגרית (1952)
מסדר הכבוד של העבודה (1954, 1962)
עיטור הדגל האדום של העמל (1958)
עבודותיו העיקריות

A pápavidéki nyelvjárás. Budapest: Athenaeum. 1905. = Nyelvészeti Füzetek, 17.
A vogul határozók. Budapest: Athenaeum. 1905. = Nyelvészeti Füzetek, 25.
Kemenesalja nyelve. Budapest: Athenaeum. 1906. = Nyelvészeti Füzetek, 33.
Cseremisz nyelvtan. Budapest: Magyar Tudományos Akadémia. 1911. = Finnugor Füzetek, 16.
Finnugor határozós szerkezetek. Budapest: Magyar Tudományos Akadémia. 1914. = Finnugor Füzetek, 18. (németül is)
Türkische Einflüsse in der Syntax der finnisch-ugrischen Sprachen. Budapest: Franklin ny. 1915.
Tscheremissiche Texte zur Religion und Volkskunde. Oslo: Augustin. 1931. = Bulletin Etnografiske Museum, 4.
Texte zur Religion der Osttscheremissen. Wien: Mödling. 1934.
Zur Geschichte eines tscheremissischen Nominalbildungssuffixes. Helsinki: Suomalaisen Kirjallisuuden Seura. 1938.
Tscheremissische Märchen, Sagen und Erzählungen. Helsinki: Suomalais-Ugrilainen Seura. 1938.
Tscheremissische Märchen aus dem Kreise Jaransk. Tartu: Matthiesen. 1939.
Szókincs és néphagyomány. Budapest: MTA. 1948.
A cseremiszek (marik) népköltészete és szokásai: Volksdichtungen und Gebräuche der Tscheremissen (Maris). Budapest: Akadémiai. 1951.
Mari szövegek: Tscheremissische Texte: I., III–IV. Budapest: Akadémiai. 1957–1961.
Északi osztják szójegyzék. Budapest: ELTE. 1959.
Mari szövegek: Tscheremissische Texte: II. Szombathely: BDTF. 1995.
Mari nyelvjárási szótár: Tscheremissisches Dialektwörterbuch: I–IX. Szerk. Bereczki Gábor. Szombathely: BDTF. 1997–2001.
ראו גם

עבודות של אדן בקה במאגר הספרייה ומרכז המידע של האקדמיה ההונגרית למדעים
לקריאה נוספת

Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. 160. o. (helyenként téves adatokkal)
Magyar néprajzi lexikon I. (A–E). Főszerk. Ortutay Gyula. Budapest: Akadémiai. 1977. 239–240. o. ISBN 963-05-1286-6
Kossuth-díjasok és Állami Díjasok almanachja 1948–1985. Szerk. Darvas Pálné, Klement Tamás, Terjék József. Budapest: Akadémiai. 1988. 331. o. ISBN 963-05-4420-2
Magyar nagylexikon III. (Bah–Bij). Főszerk. Élesztős László, Rostás Sándor. Budapest: Akadémiai. 1994. 483. o. ISBN 963-05-6821-7
Magyarország a XX. században V.: Tudomány – Társadalomtudományok. Főszerk. Kollega Tarsoly István. Szekszárd: Babits. 2000. 235–237. o.
Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. 561–562. o. ISBN 963-547-414-8
A Magyar Tudományos Akadémia tagjai 1825–2002 I. (A–H). Főszerk. Glatz Ferenc. Budapest: MTA Társadalomkutató Központ. 2003. 118–119. o.
הערות שוליים

↑  Névváltoztatása a M. Kir. Belügyminisztérium 95376/1900. sz. rendelete alapján.
↑  "Születési bejegyzése a komáromi izraelita hitközség születési akv. 31/1883. folyószáma alatt".
↑  "Halotti bejegyzése a Budapest XII. kerületi polgári halotti akv. 607/1964. folyószáma alatt".
↑  "Házasságkötési bejegyzése a Budapest VII. kerületi polgári házassági akv. 1364/1910. folyószáma alatt".
| --- | --- |
בקרת זהויות :  NLI: 987007284261205171  BIBSYS: 97003212  BnF: cb128412384 (data)  GND: 13142209X  ISNI: 0000 0001 0902 6504  LCCN: n00032428  NKC: mub2014825444  NTA: 091374731  SUDOC: 081533411  VcBA: 495/279764  VIAF: 54275670   WorldCat (עם VIAF): 54275670
אגוסטין מדלה

| --- | --- |
אין תמונה חופשית
 לידה:  2 באוגוסט 1986 (בן 38) בואנוס איירס, ארגנטינה 
 מידע כללי
 שם לידה:  Agustín Madala 
 מדינה:  ארגנטינה, איטליה 
 ספורט
 ענף ספורט:  ברידג' 
 
אגוסטין מדלה (ספרדית: Agustin Madala ; ‏נולד ב-2 באוגוסט 1986) הוא שחקן ברידג' מקצועני ארגנטינאי שהתאזרח באיטליה. מדלה היה השחקן הצעיר ביותר אי פעם שהשתתף ב-Bermuda Bowl כאשר שיחק בנבחרת הפתוחה של ארגנטינה בגיל 15. מדלה זכה פעם אחת ב-Bermuda Bowl כשחקנה של נבחרת איטליה ופעם אחת באליפות אירופה לנבחרות פתוחות גם כן כשחקנה של נבחרת איטליה.
ביוגרפיה

אגוזסטין מדלה נולד ברובע אלמגרו בבואנוס איירס. אביו לימד אותו לשחק ברידג' בגיל 7. 
בשנת 2006 עבר לאיטליה, הארץ ממנה היגר סבו לארגנטינה. מאוחר יותר התאזרח באיטליה.
נכון לשנת 2011, מדלה נשוי ויש לו ילד אחד.
קריירת הברידג'

קריירת הברידג' של מדלה מתחלקת לשתי תקופות: התקופה עד גיל 20 בה שיחק בארגנטינה והתקופה לאחר גיל 20 בה הוא משחק באיטליה. שותפו הקבוע באיטליה הוא נורברטו בוצ'י, באנגלית:  Norberto Bocchi. בגיל 13 סיים במקום השני באליפות דרום אמריקה הפתוחה לזוגות. כשהיה בן 14 התקיימה אליפות דרום אמריקה הפתוחה לנבחרות. קרלוס פלגריני, שחקן נבחרת ארגנטינה לא היה יכול להשתתף בתחרות. מדלה התבקש להחליף אותו. בגיל 15 שיחק בנבחרת ארגנטינה הפתוחה ב-Bermuda Bowl. מדלה הוא השחקן הצעיר ביותר ששיחק בתחרות זו.
בשנת 2006 עבר לאיטליה. לאחר שעבר לאיטליה שיחק בקבוצת Lavazza, שרבים משחקניה הם גם שחקני מבחרת איטליה.
למדלה הבנה אינטואיטיבית יוצאת דופן ומשחק יד מעולה. בגלל משחק היד המעולה שלו הוא מכונה "אגוסטין הקוסם".
הישגים בולטים > הישגים בתחרויות > אליפויות עולם

זכה פעם אחת בBermuda Bowl כשחקן נבחרת איטליה הפתוחה בשנת 2013 בבאלי.
הישגים בולטים > הישגים בתחרויות > אליפויות אירופה

זכייה אחת באליפות אירופה לנבחרות פתוחות בשנת 2010 באוסטנד
חמש זכיות בגביע אירופה לקבוצות אלופות בשנים: 2011  בבאד הונף בגרמניה, ב-2012 באילת, ב-2013 ב-Opatija, ב-2014 במילאנו וב-2015 ב-Milton Keynes שבאנגליה.
בשנת 2011 סיים במקום השני באליפות אירופה לנבחרות צעירים (Juniors) כשחקן נבחרת איטליה.
הישגים בולטים > הישגים בתחרויות > אליפויות צפון אמריקה

זכייה במקום ראשון ב Reisinger בשנת 2019. רייזינגר היא אליפות צפון אמריקה לקבוצות בשיטת חישוב Board A Match.
הישגים בולטים > הישגים בתחרויות > אליפויות דרום אמריקה

זכה פעם אחת באליפוית דרום אמריקה ופעם אחת סיים במקום השני.
זכייה אחת באליפות דרום אמריקה לנבחרות פתוחות בגיל 14. מדלה הוא השחקן הצעיר ביותר שזכה באליפות אזורית.
זכייה במקום השני באליפות הפתוחה לזוגות בגיל 13. שותפו היה Pablo Ravenna.
הישגים בולטים > הישגים בתחרויות > תחרויות חשובות נוספות

השתתף בנבחרת הצעירים של יבשת אמריקה (לא כולל צפון אמריקה שהתחרתה בנפרד) שזכתה במקום שני בתחרות The IOC Grand Prix שנערכה בסולט לייק סיטי במדינת יוטה בארצות הברית. זוהי תחרות בין נבחרות אזוריות שנערכה במטרה לצרף את הברידג' למשחקים האולימפיים.
הישגים בולטים > פרסים

^ Goren Trophy בשנת 2013.  פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בסתו. זהו אותו פרס הנקרא Herman Trophy ששמו שונה בשנת 2008 ל-Goren Trophy לזכרו של צ'ארלס גורן.
ראו גם

בניטו גארוצו
ג'ורג'ו בלאדונה
פייטרו פורקה
הערות שוליים

↑  Agustin Madala Bridge Winners
↑  Agustin Madala Bridge Winners
↑  Agustin MadalaYeh Online Bridge World Cup
↑  Agustin Madala Bridge Winners
↑  Agustin MadalaYeh Online Bridge World Cup
↑  Agustin Madala Bridge Winners
↑  Agustin MadalaYeh Online Bridge World Cup
↑  Agustin MadalaYeh Online Bridge World Cup
↑  [https://archive.today/D4Llx/// European Bridge League 2011
↑  Agustin MadalaYeh Online Bridge World Cup
↑  Agustin Madala European Bridge League results
↑  Agustin MadalaYeh Online Bridge World Cup
↑  Agustin MadalaYeh Online Bridge World Cup
↑  4th IOC Grand Prix Salt Lake City 2002 WBF
↑  Agustin Madala Wins the Goren Trophy The New York Times
You're Not Alone

| --- | --- |

 סינגל בביצוע אוליב
 מתוך האלבום Extra Virgin
 יצא לאור:  19 באוגוסט 1996
 סוגה:  ברייקביט
 שפה:  אנגלית 
 אורך:  4:30 (גרסת האלבום) 3:45 (גרסת הרדיו)
 חברת תקליטים:  RCA רקורדס • ברטלסמן מיוזיק גרופ
 כתיבה:  טים קלט, רובין טיילור פירת'
 הפקה:  טים קלט, רובין טיילור פירת'
 
"You're Not Alone" (בעברית: "את/ה לא לבד") הוא שיר שנכתב על ידי טים קלט ורובין טיילור פירת' ובוצע על ידי להקת הטריפ הופ הבריטית אוליב (Olive) מאלבום הבכורה שלהם Extra Virgin משנת 1996. השיר שוחרר לראשונה כסינגל באוגוסט 1996, אך זכה להצלחה גדולה יותר ב-1997 כשקיבל גרסת רמיקס, והגיע למקום הראשון במצעד הסינגלים הבריטי באותו חודש מאי. השיר כוסה על ידי מספר אמנים, בעיקר בידי דיג'יי המוזיקת טראנס והמפיק הגרמני ATB בשנת 2002, על ידי הזמר-יוצר הדני מאדס לנגר בשנת 2009, בשנת 2017 על ידי Scotty Boy ו-Lizzie Curious, ועובד מחדש על ידי SaberZ ו-Zanny Duko בשנת 2020 תחת השם "Open Your Mind".
ביקורת

בארי וולטרס מהאדבוקט העיר כי השיר "בביצוע המקורי שלו דומה לשיר "Everything but the Girl" ועכשיו הוא נראה כמו כל יצירת מופת מושלמת אחרת של פופ שהפך לדיסקו." לארי פליק מהבילבורד תאיר את השיר כ"שופע, בסגנון של מוזיקת אמביינט בעלת המרקם האפל והלפידי של "Everything but the Girl" אבל עם הרבה יותר מיינסטרים ידידותי, וטעם של מוזיקת נשמה קלאסית. הוא החמיא לזמרת רות-אין בויל ש"מביאה איכות עשירה ומעושנת לשיר, בעוד המוזיקאים רובין טיילור פירת' וטים קלט מדגישים את הביצוע שלה עם מיתרים מתוקים ומתערבלים ושבירת קצב מתוחה בתיפוף עצבני". מבקר מהדיילי רקורד (סקוטלנד) כינה את השיר "מוזיקת דאנס אלקטרונית מהפנטת מובילת מצעדים", וציין כי הוא כולל את אורגן הוויז לשעבר של הסימפלי רד. קרולין סאליבן מהגרדיאן ציינה כי "הקצב הקליל של הסינגל הקיצי אוזן בידי ריף של נגינת אורגן מלכותית". מגזין המוזיקה מיוזיק ויק דירג את הגרסה של 1996 ב-4 מתוך 5, וכתבו "הפקה מוזרה ומנגינה טובה, זה מספק תצוגה מקדימה מושלמת של אלבום מצוין." ב-1997 הם דירגו את הרמיקס ב-3 מתוך 5, ותיארו את השיר כ"גרוב פופי תוסס (ש) חייב להגיע לעסקיי המצעדים וכבר יש לו תמיכת מועדונים חזקה, הודות לרמיקסים כמו של פול אוקנפולד ורוני סייז." איאן היילנד מהסאנדיי מירור דירג את השיר ב-8 מתוך 10, והעיר "לא, לא האישה השמנונית מתוך On the Buses אבל טופ של קבוצת טכנו מובילה של דאנס גרוב שנשמעת קצת אירופאית אבל בכל זאת גילתה את הפנינה הזו של מפלצת מועדונים. רמיקסים רבים מקשים על התעלמות מהשיר, אבל אם אתם טיפוסים של ליל שישי, סביר שכבר שמעתם את זה." דויד סינקלייר מהטיימס ציין כי "באופן מוזר הפקת ריקוד מחוץ לשלב מעניקה ללחן הרודף הזה יתרון ייחודי."
הקליפ

שלושה קליפים שונים לחלוטין צולמו עבור "You're Not Alone". הקליפ הראשון מציג את כל שלושת חברי הלהקה רות-אן בויל, טים קלט ורובין טיילור-פירת' מופיעים בצורות ספקטרליות בחדר מלון. הקליפ השני היא הגרסה שנצפתה הכי הרבה, ומתרחשת באווירת לילה חשוכה בצרפת. הוא כולל את כל שלושת חברי הלהקה וכולל סצנות בשירותים ציבוריים, וליד כביש עם פנסים זוהרים של מכוניות. הקליפ השלישי (שכולל גם אלמנטים מהקליפ השני) הוא מונטאז' של חברי הלהקה במסגרות אורבניות אפלות ומלאות מצב רוח. הסרטון הזה מציג רק את שני חברי הלהקה הנותרים, בויל וקלט.
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  אוסטרליה | מצעד הסינגלים האוסטרלי | 40 |  |
|  איסלנד | הפלייליסט | 4 |  |
|  אירופה | אירופה הוט 100 | 7 |  |
|  איטליה | מצעד הסינגלים האיטלקי | 18 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 56 |  |
|  גרמניה | GfK – טופ 100 | 26 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 24 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 29 |  |
|  ישראל | מדיה פורסט ישראל | 19 |  |
|  ספרד | PROMUSICAE | 6 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 9 |  |
|  פלנדריה | אולטראטופ 50 | 13 |  |
|  צרפת | SNEP | 42 |  |
|  קנדה | קנדה הוט 100 | 17 |  |
|  שוודיה | סוורייטופליסטן | 14 |  |
|  שווייץ | המצעד השווייצרי | 16 |  |
Resident Evil

ערך זה עוסק בסדרת משחקי מחשב. אם התכוונתם למשמעות אחרת, ראו .
| --- | --- |

לוגו המשחק מאז שנת 1996
 כללי
 סוגה:  משחק הישרדות-אימה, משחק ירי בגוף ראשון, משחק ירי בגוף שלישי
 פיתוח:  קאפקום
 הוצאה לאור:  קאפקום 
 ארץ מקור:  יפן 
 הפצה:  קאפקום
 סדרה:  הראשון: Resident Evil 22 במרץ 1996 האחרון: Resident Evil 4 remake 23 במרץ 2023
 דרישות תוכנה
 מנוע משחק:  MT Framework 
 פלטפורמות:  Arcade, PC, Sega Saturn, נינטנדו גיימקיוב, Nintendo 64, נינטנדו 3DS, Nintendo Switch, Sega Dreamcast, PS, פלייסטיישן 2, פלייסטיישן 3, פלייסטיישן 4, PSP, Xbox, Xbox 360, Xbox One, Wii
 www.residentevil.com
 
Resident Evil ("האויב שבפנים", ידוע ביפן בשם Biohazard) הוא זיכיון משחקי הישרדות אימה יפני, הכולל גם סרטי לייב אקשן באותו שם, סרטי אנימציה בהנפשה ממוחשבת, חוברות קומיקס, נובלות גרפיות ומגוון רחב של מרצ'נדייזינג. הסדרה פותחה בידי קאפקום ונוצרה על ידי שינג'י מיקאמי בהשראת סרטי "ליל המתים החיים" של ג'ורג' רומרו, והיא מתמקדת בהתפרצות זומבים ומפלצות אחרות שנוצרו בידי חברת תרופות מרושעת בשם "תאגיד אמברלה".
המשחק המקורי יצא בשנת 1996 והוביל למספר רב של המשכונים מז'אנרים נוספים לאימה, בהם פעולה, מחקר ופתירת תעלומות. קוויי העלילות שבמשחקים קיבלו השראה מסרטי אימה ופעולה, והסדרה עצמה הביאה לפופולריות משחקי הישרדות אימה אחרים וסרטי זומבים משנות ה-90 המאוחרות. נכון לסוף שנת 2019, סדרת המשחקים היא הזיכיון המצליח ביותר של חברת קאפקום, עם היקף הכנסות של למעלה מ-95 מיליון עותקים. בנוסף לכך, סרטי "האויב שבפנים" נכנסו לספר השיאים של גינס משום היותם המכניסים ביותר לסרטים המבוססים על משחקי וידאו.
נכון ל-2019, הסדרה כוללת 31 משחקים. דמותו של נמסיס מסדרת המשחקים ממוקמת במקום ה-59 ברשימת הנבלים הגדולים ביותר במשחקי וידאו, לפי IGN.
עלילה

קו העלילה הראשי עוקב אחר קבוצת אנשים הנאבקים בתאגיד אמברלה ובדמויות הקשורות אליו אשר פיתח את נגיף הטי, שמסוגל לשנות בני אדם לזומבים ולגרום למוטציה המשנה יצורים חיים למפלצות מעוררות אימה. במהלך הסדרה מופיעים רבות במפתיע כלבים זומבים.